Miķelis Pankoks

Miķelis Pankoks (Veckupšu Miķis) (dzimis , miris ) bija latviešu zvejnieks, galdnieks un koktēlnieks - autodidakts.

Dzīvesgājums 

Dzimis Jūrmalciemā, zvejnieku ģimenē. Pēc atgriešanās dzimtajā ciemā no Latvijas brīvības cīņām un karadienesta, pievērsās koktēlniecībai. Dzīvoja askētiski, vientulībā. No 1925.gada piedalījās izstādēs (pirmā izstāde — Nīcas baznīckrogā). Vairāk nekā 500 mākslas tēlu autors. Otrā pasaules kara laikā devās trimdā. 1944. gadā nokļuva Vācijā. Līdz 1950. gadam uzturējās bēgļu nometnē Forarlbergā. No 1951. gada — psihiatriskajā slimnīcā, tomēr arī tur veidoja savus darbus.

Visplašākā darbu kolekcija — Liepājas muzejā. Darbi eksponēti arī Šveicē.

Par Miķeli Pankoku režisors Rodrigo Rikards 1993. gadā radīja dokumentālo filmu "Miķelis Pankoks. Fantāzijas Miglāji".

Ārējās saites 
 Miķeļa Pankoka ekspozīcijas panorāma Liepājas muzējā 

1894. gadā dzimušie
1983. gadā mirušie
Latvijas mākslinieki
Latvijas tēlnieki